
PARLAMENTUL ROMÂNIEI
 CAMERA DEPUTAŢILOR          
                                        
                           
	          COMISIA PENTRU
          TINERET ȘI SPORT
	
	         PLx. 693/2022
         Nr.4C-25/163/2022
         București, 07 decembrie 2022


	
AVIZ 
asupra propunerii legislative pentru modificarea și completarea din 
Legea educației naționale nr.1/2011

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru tineret și sport  a fost sesizată, spre dezbatere și avizare, cu Proipunerea legislativă pentru modificarea şi completarea din Legea educaţiei naţionale nr.1/2011, trimisă cu adresa nr. PLx. 693/2022 din 31 octombrie 2022, și înregistrată la Comisia pentru tineret și sport cu nr. 4c-25/163 din 01 noiembrie 2022.

Conform dispozițiilor art.75 alin.(1) din Constituția României, republicată și ale art. 92 alin. (9) pct.2 din Regulamentul Camerei Deputaților, republicat, cu modificări și completări, Camera Deputaților este Cameră decizională. 

Propunerea legislativă are ca obiect de reglementare completarea Legii nr.1/2011, în sensul ca plata tuturor tipurilor de burse să se efectueze lunar, în avans, până pe data de 25 a lunii anterioare celei pentru care se acordă (cu excepția bursei universitare aferente primei luni a anului universitar, în acest caz plata urmând a fi realizată până la data de 14 din prima lună a anului universitar).

[bookmark: _GoBack]Potrivit prevederilor art.62 din Regulamentul Camerei Deputaților, republicat, cu modificări și completări, membrii Comisiei pentru tineret și sport au dezbătut proiectul de lege în ședința din 07 decembrie 2022 și au hotărât, cu unanimitate de voturi, să acorde aviz favorabil propunerii legislative, în forma transmisă Comisiei pentru tineret și sport de către Biroul Permanent.

În raport de obiectul și conținutul reglementării, propunerea legislativă face parte din categoria legilor organice.
Membrii comisiei au fost prezenți la ședința comisiei conform listei de prezență.
                    
PREŞEDINTE

           Oana-Silvia ȚOIU Referent

